જાણવા મળતી વિગતો મુજબ મોરબીના જુના બસસ્ટેન્ડ નજીક ક્રિષ્ના ટ્રાવેલ્સની ઑફિસે પાર્સલ લેવા માટે આવેલા શખ્સને ટ્રાવેલ્સ સંચાલક યશપાલસિંહ ગિરિરાજસિંહ જાડેજાએ ગાળો બોલવાની ના કહેતા સામાન્ય બાબતમાં બોલાચાલી કરી કાદર અને ટોપી નામના શખ્સ દ્વારા ટ્રાવેલ્સની ઓફિસમાં તોડફોડ કર્યાની એ ડિવિઝન પોલીસમાં ફરિયાદ કરવામાં આવી હતી વધુમાં બપોરના સમયે આ ઘટના ઘટતા સામાન્ય બાબતની માથાકૂટ છુટા હાથની મારામારી તલવાર,ધોક,પાઇપ જેવા હથિયારો સાથે બઘડાટી બોલી હતી અને ઝઘડાએ મોટુ રૂપ ધારણ કરતા નાસભાગ મચી ગઇ હતી અને આ વિસ્તારની આજુ બાજુની દુકાનો ટપોટપ બંધ થઈ ગઈ હતી.